ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0123/00

υποβολή: Alexandros Alavanos (GUE/NGL) προς την Επιτροπή

(27 Ιανουαρίου 2000)

Θέμα: Ψηφιακή ανακύκλωση

Με τον ρυθμό που εξελίσσεται η τεχνολογία, πολλά προηγμένα κράτη, εταιρείες, πανεπιστήμια αλλά και απλοί πολίτες συχνά ανανεώνουν τους προσωπικούςπολογιστές τους (PCs) διότι καθίστανται άχρηστοι για τις νέες εξειδικευμένες απαιτήσεις τους, ενώ παράλληλα δημιουργείται μία νέα γενιά ηλεκτρονικά αναλφάβητων πληθυσμών που θα μπορούσαν να τους αξιοποιήσουν. Σε πρόσφατο μεσογειακό και βαλκανικό συμπόσιο της medi terra στην Αθήνα που έγινε με τηνποστήριξη του Συμβουλίου της Ευρώπης και του Υπουργείου Πολιτισμού, προτάθηκε η δημιουργία ενός συστήματος ανακύκλωσης παλαιώνπολογιστών που σκοπό θα έχει, μετά την συλλογή τους, την αξιολόγησή τους και τις απαραίτητες μετατροπές, να τους διοχετεύει σε χώρες που τους έχουν ανάγκη παρέχοντας την απαραίτητη εκπαιδευτική και τεχνική βοήθεια.

Επειδή είναι δεδομένο το ενδιαφέρον της Ευρωπαϊκής Ένωσης, στα πλαίσια της κοινωνίας των πληροφοριών, για την διάχυση της πληροφορίας και της τεχνολογίας σε όσο το δυνατόν περισσότερες πληθυσμιακές ομάδες, ερωτάται η Επιτροπή:

1. Εάν την βρίσκει σύμφωνη η πιο πάνω πρόταση.

2. Από ποια προγράμματα της ΕΕ θα μπορούσε να χρηματοδοτηθεί μια τέτοια προσπάθεια;

3. Ποια πιθανά νομικά προβλήματα θα μπορούσαν να δημιουργηθούν σε σχέση με την δωρεά τωνπολογιστών και κυρίως των προγραμμάτων;

4. Θα μπορούσε να μας πληροφορήσει για την ύπαρξη παρόμοιων δραστηριοτήτων σε άλλα κράτη μέλη;

Απάντηση του κ. Prodi εξ ονόματος της Επιτροπής

(7 Απριλίου 2000)

1.-2. Η Επιτροπή συμφωνεί με το ότι η ανακύκλωση παλαιώνπολογιστών είναι, γενικά, συμφέρουσα τόσο από οικονομική όσο και από περιβαλλοντική άποψη. Η Επιτροπή τάσσεταιπέρ της βελτίωσης της τεχνολογίας της πληροφορίας στις αναπτυσσόμενες χώρες, οι δε μη κυβερνητικοί οργανισμοί (ΜΚΟ) έχουν τη δυνατότητα να περιλαμβάνουν στα συγχρηματοδοτούμενα προγράμματα το στοιχείο της ανακύκλωσηςπολογιστών.

Μετά από πρόσκλησηποβολής προσφορών, η Επιτροπήπέγραψε σύμβαση με ένα ΜΚΟ για την απόσυρση των παλαιών τουπολογιστών. Τούτο δίνει στον εν λόγω ΜΚΟ τη δυνατότητα να ανακυκλώσει τους προαναφερόμενουςπολογιστές εντός και εκτός της Κοινότητας κατά τη διάρκεια των δραστηριοτήτων του. Επί πλέον, η Επιτροπή συνεργάζεται κατά παραγγελία με τον ΜΚΟ αυτόν με αντικείμενο την προετοιμασίαπολογιστών για σχολεία και ενώσεις στην Κοινότητα και για σχέδια σε τρίτες χώρες.

3.-4. Στα πλαίσια της άσκησης των καθηκόντων της δυνάμει των συνθηκών, η Επιτροπή δεν συλλέγει τέτοιου είδους πληροφορίες.
ΓΡΑΠΤΗ ΕΡΩΤΗΣΗ E-0292/00

υποβολή: Glenys Kinnock (PSE) προς την Επιτροπή

(11 Φεβρουαρίου 2000)

Θέμα: Η Ζιμπάμπουεπεραμύνεται της βιομηχανίας αμιάντου

Έχονταςπόψη το γεγονός ότι τα κράτη μέλη της ΕΕ οφείλουν μέχρι το 2005 να αποσύρουν από την αγορά όλη την ποσότητα λευκού αμιάντου, πώς σκοπεύει η Επιτροπή να αντιμετωπίσει τον ισχυρισμό της κυβέρνησης της Ζιμπάμπουε ότι τα ορυχεία λευκού αμιάντου είναι ασφαλή;

Απάντηση του κ. Nielson εξ ονόματος της Επιτροπής

(29 Φεβρουαρίου 2000)

Τον Αύγουστο του 1999, ο πρώην επίτροπος κ. Pinheiro,πεύθυνος για την ανάπτυξη, έστειλε εξ ονόματος της Επιτροπής, γραπτή επιστολή στονπουργό βιομηχανίας και εμπορίου της Ζιμπάμπουε, κ. Shamuyarira, όσον αφορά μια αίτηση παροχής βοήθειας για την ανασυγκρότηση της βιομηχανίας του αμιάντου και τη στήριξη των κοινοτήτων που επλήγησαν από την κοινοτική απαγόρευση χρήσεως του αμιάντου.

Η Επιτροπή εξακολούθησε ναποστηρίζει ότι η κοινοτική πρόταση απαγόρευσης του λευκού αμιάντου βασιζόταν σ’ εμπεδωμένα επιστημονικά στοιχεία δεδομένου του ανεξάρτητου χαρακτήρα της επιστημονικής επιτροπής για την τοξικότητα, την οικοτοξικότητα και το περιβάλλον, η οποία διατύπωσε ότι δεν είναι δυνατό να προσδιοριστεί ασφαλές όριο κάτω από το οποίο η χρήση του λευκού αμιάντου είναι αβλαβής, όπως επίσης και στο ότι δεν προσκομίστηκαν στοιχεία που να ανατρέπουν το γεγονός ότι όλες οι μορφές αμιάντου προκαλούν ενδεχομένως καρκίνο του πνεύμονα και μεσοθηλίωμα, μια μορφή καρκίνου του περιτονίου του πνεύμονα καθώς και στο γεγονός ότιπάρχουν στοιχεία που μαρτυρούν ότι οι κύριοι αντικαταστάτες του λευκού αμιάντου είναι πιθανώς λιγότερο επικίνδυνοι και πρέπει συνεπώς να χρησιμοποιούνται σε όλες τις περιπτώσεις.

Σχετικά με την αίτηση της Ζιμπάμπουε για βοήθεια με στόχο τη σύναψη μεταβατικών συμφωνιών για τη βιομηχανία αμιάντου, η Επιτροπή πρότεινε όπως ο εθνικός διατάκτης της χώρας έρθει άμεσα σ’ επαφή με τον προϊστάμενο της αντιπροσωπείας της Επιτροπής στη Harare για να συζητήσουν περαιτέρω δυνατότητες παροχής βοήθειας και πόρων στο πλαίσιο του εθνικού ενδεικτικού προγράμματος του συστήματος σταθεροποίησης των εσόδων από τις εξαγωγές μεταλλευτικών προϊόντων (SYSMIN). Η κυβέρνηση της Ζιμπάμπουε δεν απάντησε έως τώρα.
ΓΡΑΠΤΗ ΕΡΩΤΗΣΗ P-0448/00

υποβολή: Phillip Whitehead (PSE) προς την Επιτροπή

(14 Φεβρουαρίου 2000)

Θέμα: Σπογγώδης εγκεφαλοπάθεια των βοοειδών (ΣΕΒ) στη Γαλλία

Ενόψει των διαπιστώσεων της κτηνιατρικής αποστολής της Επιτροπής στη Γαλλία (DG SANCO 1058/99), προτίθεται η Επιτροπή να αναλάβει τη διενέργεια περαιτέρω έρευνας σχετικά με τις τρέχουσες πρακτικές στην εν λόγω χώρα συμπεριλαμβανομένων α) της αναποτελεσματικής εξέτασης ύποπτων περιπτώσεων ΣΕΒ, β) της επανεισαγωγής στην ανθρώπινη τροφική αλυσίδα ύποπτων περιπτώσεων και ακατάλληλων αποθεμάτων, γ) των επιπέδων μόλυνσης των βοοειδών που τρέφονται με γεύματα από κρέας και κόκαλα; Προτίθεται επίσης να δώσει στη δημοσιότητα την αλληλογραφία με το Γάλλο Υπουργό Γεωργίας μετά την επιστολή του κ. Bernard Vallat της 24ης Νοεμβρίου 1999;

Απάντηση του κ. Byrne εξ ονόματος της Επιτροπής

(21 Μαρτίου 2000)

Η έκθεση της αποστολής μαζί με τα σχόλια των γαλλικών αρχών για το σχέδιο έκθεσης έχουν ήδη δημοσιευτεί στο διαδίκτυο.

Η καθιερωμένη διαδικασία της Επιτροπής σε συνέχεια των πορισμάτων κτηνιατρικής αποστολής είναι να δίνει στο κράτος την ευκαιρία να διαβιβάσει λεπτομέρειες για τις ενέργειες που έγιναν και σχεδιάζονται σχετικά με τις συστάσεις που περιέχονται στην έκθεση της αποστολής. Στην περίπτωση της κτηνιατρικής αποστολής στην Γαλλία (DG SANCO/1058/1999) η Επιτροπή έχει ζητήσει απάντηση από τις γαλλικές αρχές. Η Επιτροπή θα προβεί στη συνέχεια σε οποιαδήποτε ενέργεια είναι αναγκαία σύμφωνα με την απάντηση αυτή.

Οι ενέργειες που θα ακολουθήσουν θα εφαρμόζονται για όλες τις ελλείψεις που διαπιστώνονται περιλαμβανομένης της παρακολούθησης της σπογγώδους εγκεφαλοπάθειας των βοοειδών (ΣΕΒ), της επαναεισαγωγής ύποπτων περιπτώσεων στην τροφική αλυσίδα και την εφαρμογή της απαγόρευσης κρεατοστεαλεύρων. Η ομάδα αποστολής ανακάλυψε ότι νεκρά ζώα (π.χ. ζώα που πέθαναν στο αγρόκτημα) αποκλείονται από την επιτήρηση για τη ΣΕΒ, αλλά δεν ανακάλυψε στοιχεία που να αποδεικνύουν ότι νεκρά ζώα εισάγονται στην τροφική αλυσίδα στη Γαλλία.
ΓΡΑΠΤΗ ΕΡΩΤΗΣΗ E-0778/00

υποβολή: Nicholas Clegg (ELDR) προς την Επιτροπή

(16 Μαρτίου 2000)

Θέμα: Λιγότερο Αναπτυγμένες Χώρες στον ΠΟΕ

Η Επιτροπή εξήγγειλε πρόσφατα ένα πακέτο παραχωρήσεων εμπορικού χαρακτήρα για τις Λιγότερο Αναπτυγμένες Χώρες στον ΠΟΕ. Το εν λόγω πακέτο συνίσταται στην αδασμολόγητη πρόσβαση ουσιαστικά όλων των προϊόντων των ΛΑΧ.

Σε ξεχωριστή ερώτηση, ζήτησα από την Επιτροπή να διευκρινίσει ακριβώς ποια προϊόντα δεν καλύπτονται από τις ως άνω παραχωρήσεις.

Θα μπορούσε μήπως η Επιτροπή να προσδιορίσει και την εμπορική αξία των προϊόντων εκείνων που δεν καλύπτονται από το πακέτο, τόσο για τις εν λόγω ΛΑΧ όσο και για την ΕΕ (ανά κράτος μέλος);

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις P-0772/00- και E-0778/00

(27 Απριλίου 2000)

Το Αξιότιμο Μέλος του Κοινοβουλίου αναφέρθηκε στην κοινοτική πρωτοβουλία που θα προσφέρει ελεύθερη πρόσβαση στο μεγαλύτερο μέρος των προϊόντων των λιγότερο αναπτυγμένων χωρών (ΛΑΧ) στην αγορά των βιομηχανοποιημένων χωρών και αυξημένη πρόσβαση στην αγορά ορισμένων αναπτυσσόμενων χωρών. Η ερώτησή του είναι συμπληρωματική στην προφορική ερώτηση H-206/00 του Κοινοβουλίου πουπέβαλε ο κ. Howitt κατά την ώρα των ερωτήσεων της συνόδου της ολομέλειας του Μαρτίου 2000(1).

Η εντολή που δόθηκε στην Επιτροπή το 1997 και επιβεβαιώθηκε το 1999 στοχεύει στο μεγαλύτερο μέρος των προϊόντων που εξάγουν οι ΛΑΧ. Αυτή τη στιγμή, το 99 % των εξαγωγών των ΛΑΧ εισάγεται ελεύθερα στην κοινοτική αγορά. Η ελεύθερη πρόσβαση αποτελεί ήδη πραγματικότητα για όλες τις μη γεωργικές εξαγωγές των ΛΑΧ προς την Κοινότητα. Μετά από ένα πρώτο μέτρο, το Δεκέμβριο του 1998(2) το οποίο καθορίζει για το σύνολο των ΛΑΧ ένα καθεστώς ισότιμο με τη σύμβαση του Λομέ, η Επιτροπή έχει, προς το παρόν, προσηλωθεί στη διατύπωση συμπληρωματικών προτάσεων που θαποβληθούν στο Συμβούλιο μόλις ολοκληρωθούν. Μόνο κατά τη στιγμή αυτή θα είναι δυνατή η ποσοτική εκτίμηση.

Οι προτάσεις αυτές θα αναφέρονται σε πρόσθετες μονόπλευρες παραχωρήσεις για τα γεωργικά προϊόντα που εξάγουν οι ΛΑΧ στην κοινοτική αγορά. Πρέπει να σημειωθεί ότι ήδη στο πλαίσιο της τρέχουσας εντολής, που στοχεύει στο σύνολο σχεδόν ή στο μεγαλύτερο μέρος, των εξαγόμενων γεωργικών προϊόντων, οι λιγότερο προηγμένες χώρες θα επωφεληθούν αυξημένης πρόσβασης χωρίς γεωργικές ποσοστώσεις και δασμούς.

Τα ελάχιστα γεωργικά προϊόντα που δεν θα ελευθερώνονται πλήρως μέσω της πρότασης που θαποβάλει η Επιτροπή στο Συμβούλιο, βρίσκονται, οπωσδήποτε,πό καθεστώς προτιμησιακής πρόσβασης.

Όπως τοπέδειξε στο Κοινοβούλιο το μέλος της Επιτροπής που είναιπεύθυνο στο Κοινοβούλιο για το εμπόριο τον Μάρτιο του 2000, οι άλλοι αναπτυγμένοι εταίροι πολύ απέχουν από του να προσφέρουν παρόμοια πρόσβαση, ενώ η επιρροή των αγορών αυτών ξεπερνά κατά πολύ την επιρροή της Κοινότητας, ιδίως επειδή το ποσοστό διείσδυσης των προϊόντων των ΛΑΧ στις αγορές αυτές είναι πολύ μικρές.

(1) Συζητήσεις του Ευρωπαϊκού Κοινοβουλίου (Μάρτιος II 2000).

(2) Κανονισμός (ΕΚ) αριθ. 2820/98 του Συμβουλίου, της 21ης Δεκεμβρίου 1998, ΕΕ L 357 της 30.12.1998.
ΓΡΑΠΤΗ ΕΡΩΤΗΣΗ E-0338/00

υποβολή: Alexandros Alavanos (GUE/NGL) προς την Επιτροπή

(14 Φεβρουαρίου 2000)

Θέμα: Τα ποσοστά ανεργίας στην Ελλάδα

Το Europe στις 20/12/99 αναδημοσιεύει με τίτλο EUROPE weekly SELECTED STATISTICS Νο 1128 από τις εκδόσεις του Eurostat News Release Νο 120/99 στοιχεία για την ανεργία στις χώρες της Ευρωπαϊκής Ένωσης, την Ιαπωνία και τις ΗΠΑ. Όπως επανειλημμένα έχουμε αναφέρει, απουσιάζουν από τις στατιστικές αυτές στοιχεία για τους δείκτες της ανεργίας στην Ελλάδα. Δεδομένου ότι σε παλαιότερη απάντηση της Επιτροπής σε ερώτησή μου (Ε-1448/97)(1) είχε αναφερθεί ότι Η Εθνική Στατιστική Υπηρεσία Ελλάδας προσανατολίζεται προς τη διενέργεια, από το 1998, μιας συνεχούς έρευνας εργατικού δυναμικού που θα παράγει τριμηνιαία ποσοστά ανεργίας.

Ερωτάται η Επιτροπή:

1. Πού οφείλεται η μη παρουσίαση ακόμη στοιχείων για την ανεργία στην Ελλάδα;

2. Έχει η Ελλάδα δεσμευθεί για την παρουσίαση ακριβών και έγκυρων στοιχείων για την ανεργία στις διάφορες εκδόσεις καιπηρεσίες στην Ευρωπαϊκή Ένωση;

3. Τι μέτρα λαμβάνει προκειμένου να εμφανίζονται έγκαιρα και έγκυρα τα ελληνικά στοιχεία για την ανεργία στις διάφορες εκδόσεις;

4. Έχουν χρηματοδοτηθείπηρεσίες στην Ελλάδα για την καταγραφή και την παρουσίαση στοιχείων ανεργίας, αν ναι από ποια προγράμματα;

(1) ΕΕ C 373 της 9.12.1997, σελ. 133.

Απάντηση του κ. Solbes Mira εξ ονόματος της Επιτροπής

(29 Μαρτίου 2000)

Κατ’ εφαρμογή του κανονισμού (ΕΚ) αριθ. 577/98 του Συμβουλίου της 9ης Μαρτίου 1998 για τη διενέργεια δειγματοληπτικής έρευνας εργατικού δυναμικού στην Κοινότητα(1), η Εθνική Στατιστική Υπηρεσία Ελλάδας διενήργησε μια συνεχή έρευνα εργατικού δυναμικού με τριμηνιαία αποτελέσματα.

Η κοινοτική χρηματοδοτικήποστήριξη για τη μετάβαση σε μια συνεχή έρευνα εργατικού δυναμικού χορηγήθηκε το 1997, 1998 και 1999 στην Εθνική Στατιστική Υπηρεσία Ελλάδας στο πλαίσιο του προγράμματος δράσης για τις στατιστικές.

Τα τριμηνιαία στοιχεία των ποσοστών ανεργίας για την Ελλάδα είναι ήδη διαθέσιμα για τα τέσσερα τρίμηνα του 1998. Ωστόσο, προκειμένου να ληφθούν τα εποχιακώς αναπροσαρμοσμένα ποσοστά ανεργίας, είναι απαραίτητο να έχουν συλλεγεί τα τριμηνιαία στοιχεία για περίοδο τουλάχιστον τριών ετών πριν μπορέσουν να δημοσιευθούν οι εποχιακώς αναπροσαρμοσμένες σειρές.

Εν τω μεταξύ, τα ετήσια στοιχεία για τα ποσοστά απασχόλησης που είναι διαθέσιμα μέχρι το 1998 από την έρευνα εργατικού δυναμικού δημοσιεύθηκαν στην κοινή έκθεση για την απασχόληση 1999 που εξέδωσε το Συμβούλιο στις 29 Νοεμβρίου 1999(2).

(1) ΕΕ L 77 της 14.3.1998.

(2) http://ue.eu.int/newsroom/main.cfm?LANG=1.
ΓΡΑΠΤΗ ΕΡΩΤΗΣΗ E-1810/00

υποβολή: Graham Watson (ELDR) προς την Επιτροπή

(8 Ιουνίου 2000)

Θέμα: Δημόσια αποχωρητήρια στα κράτη-μέλη της Ευρωπαϊκής Ένωσης

Στα κράτη-μέλη της Ευρωπαϊκής Ένωσης, επικρατούν ποικίλα πρότυπα σε ό,τι αφορά τα δημόσια αποχωρητήρια. Συμμερίζεται η Επιτροπή την άποψή μου ότι δεν θα έπρεπε ναποχρεούται το κοινό να αγοράζει φαγητά και ποτά σε ένα κατάστημα, προκειμένου να χρησιμοποιήσει το αποχωρητήριό του;

Θα με ενημερώσει, παρακαλώ, η Επιτροπή, εάνπάρχουν κάποιες προτάσεις, ώστε να απαιτηθεί από τα κράτη-μέλη της Ευρωπαϊκής Ένωσης να προβλέψουν επαρκή αριθμό δημοσίων αποχωρητηρίων, στα οποία θα τηρείταιψηλό πρότυπο καθαριότητας;

Απάντηση του κ. Prodi εξ ονόματος της Επιτροπής

(22 Ιουνίου 2000)

Το εν λόγω θέμα δεν εμπίπτει στην αρμοδιότητα της Επιτροπής.
ΓΡΑΠΤΗ ΕΡΩΤΗΣΗ E-0996/00

υποβολή: Chris Davies (ELDR) προς την Επιτροπή

(31 Μαρτίου 2000)

Θέμα: Λευκό βιβλίο για την ασφάλεια των τροφίμων

Στην παράγραφο 101 του Λευκού βιβλίου της για την Ασφάλεια των Τροφίμων (COM(1999)719 τελικό, η Επιτροπή αναφέρει ότι θα αναθεωρήσει την Οδηγία για την επισήμανση των τροφίμων 79/112/ΕΟΚ(1), προκειμένου να ληφθούνπόψη τα θέματα που συνδέονται με λειτουργικούς και θρεπτικούς ισχυρισμούς.

Θα μπορούσε παρακαλώ η Επιτροπή να εξηγήσει:

1. Τί ακριβώς εννοεί με τον όρο λειτουργικοί ισχυρισμοί, και συγκεκριμένα εάν ο ορισμός αυτός περιλαμβάνει τους ισχυρισμούς για τη βελτίωση μιας λειτουργίας, όπως ορίζεται στο προσχέδιο συστάσεων του Κώδικα Τροφίμων σχετικά με τους ισχυρισμούς που αφορούν τηνγεία (Alinorm 99/22A);

2. Γιατί η Επιτροπή δεν εξέτασε στο Λευκό βιβλίο της το θέμα των ισχυρισμών σχετικά με τη μείωση των κινδύνων ασθενειών;

(1) ΕΕ L 33 της 8.2.1979, σελ. 1.

Απάντηση του κ. Byrne εξ ονόματος της Επιτροπής

(22 Μαΐου 2000)

1. Στο λευκό βιβλίο της για την ασφάλεια των τροφίμων(1) η Επιτροπή επεσήμανε την πρόθεσή της να εξετάσει τη δυνατότητα θέσπισης ειδικών διατάξεων στο κοινοτικό δίκαιο σχετικά με τους λειτουργικούς ισχυρισμούς και τους θρεπτικούς ισχυρισμούς σχετικά με τα τρόφιμα. Αυτό θα περιλαμβάνει ανάμεσα στις άλλες διατάξεις, ορισμούς των διάφορων κατηγοριών ισχυρισμών. Οι εργασίες σχετικά με το θέμα βρίσκονται ακόμα σε πρώιμο στάδιο και ως τώρα οι ορισμοί αυτοί δεν έχουν συζητηθεί λεπτομερώς. Στο λευκό βιβλίο για την ασφάλεια των τροφίμων οι λειτουργικοί ισχυρισμοί αναφέρονται ως ισχυρισμοί που συνδέονται με τα ευεργετικά αποτελέσματα ενός θρεπτικού συστατικού σε ορισμένες σωματικές λειτουργίες" αυτό αντιστοιχεί στον ορισμό του ισχυρισμού θρεπτικής λειτουργίας που περιέχεται στις κατευθυντήριες γραμμές του Κώδικα Τροφίμων CAC/GL 23-1997. Στα προσχέδια συστάσεων του κώδικα για τη χρήση των ισχυρισμών σχετικά με τηνγεία οι ενισχυμένοι λειτουργικοί ισχυρισμοί παρουσιάζονται ως ειδική κατηγορία ισχυρισμών που αφορούν τηνγεία. Πρέπει να σημειωθεί ότι αυτά τα προσχέδια συστάσεων του κώδικα βρίσκονται σε πρώιμο στάδιο διαβουλεύσεων και ότι δενπάρχει ακόμα ομοφωνία σχετικά με τους ορισμούς που περιέχονται σε αυτά.

2. Σύμφωνα με την ισχύουσα κοινοτική νομοθεσία (άρθρο 2 της οδηγίας 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους(2)) απαγορεύεται ο χαρακτηρισμός ή αναφορά σε οποιοδήποτε τρόφιμο ως αποτρεπτικό ή θεραπευτικό ανθρώπινων ασθενειών. Όπως σημειώνει στο λευκό βιβλίο της η Επιτροπή δεν θεωρεί ότι στο μέλλον η αρχή αυτής της διάταξης πρέπει να τροποποιηθεί. Οι ισχυρισμοί μείωσης των κινδύνων ασθένειας θεωρούνται ως πρόληψη ασθένειας και επομένως καλύπτονται από αυτή την απαγόρευση.

(1) COM(1999)719 τελικό.

(2) ΕΕ L 33 της 8.2.1979.
ΓΡΑΠΤΗ ΕΡΩΤΗΣΗ E-1444/00

υποβολή: Carmen Cerdeira Morterero (PSE) προς την Επιτροπή

(10 Μαΐου 2000)

Θέμα: Ειδική οδηγία για την καταπολέμηση των διακρίσεων εις βάρος των αναπήρων

Η Επιτροπήπέβαλε, πρόσφατα, δέσμη μέτρων που περιλαμβάνει τρεις οδηγίες, κατ' εφαρμογή των διατάξεων του Άρθρου 13 της Συνθήκης του Άμστερνταμ για την καταπολέμηση των διακρίσεων. Ωστόσο παρά το γεγονός ότι το Άρθρο 13 αναφέρει την αναπηρία ως έναν από τους λόγους που προκαλούν διακρίσεις, η συγκεκριμένη δέσμη μέτρων δεν περιλαμβάνει ειδική οδηγία για την καταπολέμηση των διακρίσεων λόγω αναπηρίας.

Ποια είναι η άποψη της Επιτροπής σχετικά με την πιθανότητα δημιουργίας ειδικής οδηγίας για την καταπολέμηση των διακρίσεων λόγω αναπηρίας;

Απάντηση της κυρίας Διαμαντοπούλου εξ'ονόματος της Επιτροπής

(27 Ιουνίου 2000)

Ενόψει της εφαρμογής του άρθρου 13 της συνθήκης ΕΚ, η Ευρωπαϊκή Επιτροπή επέλεξε μια προοδευτική προσέγγιση, βασισμένη κυρίως στο προηγούμενο που αποδεικνύει τη σημασία της κοινοτικής νομοθεσίας όσον αφορά την ισότητα μεταχείρισης μεταξύ ανδρών και γυναικών. Η απασχόληση και η εργασία αποτελούν επίσης για τα άτομα το κύριο στοιχείο για την κοινωνική ένταξη, την πλήρη συμμετοχή στην οικονομική, πολιτιστική και κοινωνική ζωή. Αυτός είναι ο λόγος για τον οποίο η προστασία κατά των διακρίσεων στον τομέα της απασχόλησης και της εργασίας κρίθηκε ως προτεραιότητα απαραίτητη κυρίως για την εφαρμογή των αρχών της επικουρικότητας και της αναλογικότητας. Η Ευρωπαϊκή Επιτροπή θα μελετήσει εντούτοις την σκοπιμότητα να επεκταθεί μεταγενέστερα το πεδίο της προστασίας κατά των διακρίσεων που έχουν σχέση με την αναπηρία και σε άλλους τομείς.
ΓΡΑΠΤΗ ΕΡΩΤΗΣΗ E-0581/00

υποβολή: Mark Watts (PSE) προς την Επιτροπή

(29 Φεβρουαρίου 2000)

Θέμα: Αειφόρος ευρωπαϊκή πολιτική μεταφορών

Σε ποιο βαθμό οι παραδοσιακές αντιδικίες πουφίστανται μεταξύ εθνικών και τοπικών επιπέδων δημόσιας διοίκησης στα κράτη μέλη της ΕΕ έχουν δημιουργήσει δυσκολίες όσον αφορά την ανάπτυξη των προγραμμάτων στο πλαίσιο των Διευρωπαϊκών Δικτύων Μεταφορών (ΔΔΕ-Μ);

Απάντηση της κας de Palacio εξ ονόματος της Επιτροπής

(10 Απριλίου 2000)

Σύμφωνα με την αρχή της επικουρικότητας, τα κράτη μέλη είναιπεύθυνα για την εκτέλεση του δικτύου στο εσωτερικό του εδάφους τους. Οι αντίστοιχοι ρόλοι της δημόσιας διοίκησης σε εθνικό, περιφερειακό και τοπικό επίπεδο, όσον αφορά την ανάπτυξη έργωνποδομής, διαφέρουν μεταξύ των κρατών μελών, αλλά σε κάθε περίπτωση οι διαπραγματεύσεις μεταξύ των διαφόρων παραγόντων σε εθνικό επίπεδο λαμβάνουν χώρα στους κόλπους των ενδιαφερομένων κρατών μελών χωρίς άμεση παρέμβαση της Επιτροπής.
ΓΡΑΠΤΗ ΕΡΩΤΗΣΗ P-0705/00

υποβολή: Nelly Maes (Verts/ALE) προς το Συμβούλιο

(2 Μαρτίου 2000)

Θέμα: Τροποποίηση του ολλανδικού νόμου περί ειδικών δαπανών ασθένειας (AWBZ)

Στην Ολλανδία ισχύει για όλους ο Γενικός Νόμος Ειδικών Δαπανών Ασθένειας (AWBZ). Από την η Ιανουαρίου 2000 οι Ολλανδοί που διαμένουν στο εξωτερικό και δεν είναι ασφαλισμένοι σε ταμείο ασθένειας εξαιρούνται των παροχών του AWBZ. Όμως, οι Ολλανδοί που διαμένουν στο Βέλγιο δεν μπορούν να ασφαλισθούν σε ταμείο ασθένειας διότι η βελγική κοινωνική νομοθεσία θεωρεί ότι τούτο είναι ασυμβίβαστο προς τις παροχές του ολλανδικού AWBZ.

Όπως γίνεται σαφές πρόκειται για μια κατάσταση που θυμίζει το Catch 22: οι Ολλανδοί που κατοικούν στο Βέλγιο πρέπει να ασφαλισθούν σε ταμείο ασθένειας για να έχουν δικαίωμα στις παροχές του AWBZ, αλλά τα βελγικά ταμεία ασθένειας δεν τους δέχονται διότι δικαιούνται των διευκολύνσεων του AWBZ.

1. Είναι άραγε η απόφαση της Ολλανδικής κυβέρνησης να αποκλείσει από τις παροχές του AWBZ τους Ολλανδούς που μένουν στο εξωτερικό και δεν έχουν ασφαλισθεί σε ταμείο ασθένειας συμβιβάσιμη προς την κοινοτική νομοθεσία και συγκεκριμένα προς τη δυνατότητα ελεύθερης εγκατάστασης των πολιτών και των ασθενών σε άλλα κράτη μέλη της Ε Ε.(Ευρωπαϊκό Δικαστήριο της 28 Απριλίου 1998, αριθ. C-158/96); α) Εάν ναι, σε ποιά διαβήματα θα προβεί η Επιτροπή προκειμένου να τερματισθεί η κατάσταση αυτή; β) Εάν όχι, δεν θεωρεί η Επιτροπή ότι το ολλανδικό μέτρο αντιβαίνει προς την ευρωπαϊκή νομοθεσία, μεταξύ άλλων δε προς εκείνη που αφορά την δυνατότητα ελεύθερης εγκατάστασης των πολιτών και των ασθενών σε άλλα κράτη μέλη της Ε Ε (Ευρωπαϊκό Δικαστήριο της 28 Απριλίου 1998, αριθ. C-158/96);

2. Θίγει άραγε η απόφαση των Ολλανδικών αρχών την αρχή της θεμιτής εμπιστοσύνης εφόσον οι ενδιαφερόμενοι έχουν, καλή τη πίστει, εγκατασταθεί στο εξωτερικό θεωρώντας ότι διατηρούν την πλήρη κάλυψη δαπανών ασθένειας του AWBZ; Εάν όχι, κρίνει πράγματι Επιτροπή ότι το ολλανδικό μέτρο δεν θίγει την αρχή της θεμιτής εμπιστοσύνης;

Απάντηση

(2 Μαΐου 2000)

Το ζήτημα που θέτει το Αξιότιμο Μέλος του Κοινοβουλίου δεν εμπίπτει στις δικαιοδοσίες του Συμβουλίου. Σύμφωνα με τη Συνθήκη, ανήκει στην αρμοδιότητα της Επιτροπής να μεριμνά για την εφαρμογή του κοινοτικού δικαίου, και ενδεχομένως, ναποβάλλει στο Συμβούλιο, ή από κοινού στο Ευρωπαϊκό Κοινοβούλιο και το Συμβούλιο, νομοθετικές προτάσεις για θέματα κοινοτικής αρμοδιότητας.
ΓΡΑΠΤΗ ΕΡΩΤΗΣΗ E-0366/00

υποβολή: Carmen Fraga Estvez (PPE-DE) προς την Επιτροπή

(14 Φεβρουαρίου 2000)

Θέμα: Εισαγωγές φιλέτων τόνου

Με αφορμή ένα αίτημα των αρχών της Ταϊλάνδης προκειμένου η Ευρωπαϊκή Ένωση να ανοίξει μια νέα ποσόστωση εισαγωγής 8.000 τόννων προϊόντων της κλάσης 1604.14.00 (φιλέτα και κονσέρβες τόνου), και λαμβάνονταςπόψη ότι η αγορά φιλέτων τόνου της Κοινότητας είναι απολύτως αυτάρκης, όπως κατέδειξε και η σχετική μελέτη της Επιτροπής, απηύθυνα στην Επιτροπή τη γραπτή ερώτηση E-2310/99(1), στην οποία ζητούσα, μεταξύ άλλων, πληροφορίες για τις ποσότητες φιλέτων και κονσερβών τόνου που εξάγονται από την Ταϊλάνδη προς την ΕΕ και τις κοινοτικές επιχειρήσεις που τις αγοράζουν, βάσει των δύο ανοικτών ποσοστώσεων.

Κατά τρόπον περίεργο, η απάντηση της Επιτροπήςπήρξε ότι η Επιτροπή δεν μπορεί να παράσχει πληροφορίες και ότι πρόκειται για εμπορικές δραστηριότητες ιδιωτικών επιχειρήσεων, άρα δε δεν γνωρίζουμε τα στοιχεία.

Ενόψει αυτών, ερωτάται η Επιτροπή:

- Πώς είναι δυνατόν να μπορεί η Επιτροπή να ζητεί από το Συμβούλιο διαδοχικά ανοίγματα δασμολογικών ποσοστώσεων τόνου όταν δεν διαθέτει ούτε ένα στοιχείο σε σχέση με τις ποσότητες του προϊόντος αυτού που εισέρχονται στην Ευρωπαϊκή Ένωση βάσει των εν λόγω ποσοστώσεων, ούτε βάσει των επιχειρήσεων ή κρατών μελών που τους εισάγουν;

- Ποιον τύπο ελέγχου πραγματοποιεί η Επιτροπή για αυτές τις εισαγωγές που αποτελούν άμεσο ανταγωνισμό μιας σημαντικής κοινοτικής βιομηχανίας και που θέτουν σε κίνδυνο μεγάλο αριθμό θέσεων απασχόλησης και επενδύσεις;

(1) ΕΕ C 225E της 8.8.2000, σελ. 95.

Απάντηση του κ. Fischler εξ ονόματος της Επιτροπής

(28 Μαρτίου 2000)

Το Αξιότιμο Μέλος του Κοινοβουλίου είχε ζητήσει από την Επιτροπή στη γραπτή του ερώτηση Ε-2310/99(1) μόνον τα στοιχεία τα σχετικά με τις ταϋλανδέζικες ιδιωτικές επιχειρήσεις (πίνακα των επιχειρήσεων εξαγωγής φιλέτων τόνου στην Κοινότητα, εξαγόμενες ποσότητες από καθεμιά από τις επιχειρήσεις αυτές) καθώς και τις κοινοτικές τοιαύτες (πίνακα των κοινοτικών επιχειρήσεων εισαγωγής και εντοπισμού των επιχειρήσεων αυτών).

Όπως αναφέρει στην απάντησή της, η Επιτροπή δεν μπορεί να παράσχει στοιχεία σχετικά με τις εμπορικές λειτουργίες ιδιωτικών επιχειρήσεων εφόσον τα στοιχεία αυτά δεν κοινοποιούνται στην Επιτροπή.

Κατά τη στιγμή της κατάρτισης των προτάσεών της για το άνοιγμα ποσοστώσεων προϊόντων αλιείας, η Επιτροπή χρησιμοποιεί ιδίως συνολικά δεδομένα για τη χρησιμοποίηση των ποσοστώσεων αυτών και αιτήσεις οι οποίες έχουνποβληθεί από τις διοικήσεις των κρατών μελών.

Όσον αφορά τον έλεγχο των εισαγωγών που γίνονται με βάση αυτήν την ποσόστωση, η Επιτροπή και τα κράτη μέλη εφαρμόζουν τις διατάξεις που περιλαμβάνονται στο άρθρο 308 α έως 308 γ του κανονισμού της Επιτροπής (ΕΟΚ) αριθ. 2454/93 της 2 Ιανουαρίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2914/92 του Συμβουλίου για τη θέσπιση του κοινοτικού τελωνειακού κώδικα(2)

(1) ΕΕ C 225E της 8.8.2000, σελ. 95.

(2) ΕΕ L 253 της 11.10.1993.